**ROMÂNIA (nu produce efecte juridice)\***

**JUDEŢUL MUREŞ Inițiator**

**MUNICIPIULUI TÂRGU MUREŞ PRIMAR**

**Direcția D.P.F.I.R.U.R.P.L, SPFI SOÓS ZOLTÁN**

 **Nr.** **31.206/26.04.2022**

**REFERAT DE APROBARE**

**privind aprobarea proiectului şi a cheltuielilor aferente proiectului „Modernizare strada Prutului”** **în vederea finanțării acestuia în cadrul Programului Operațional Regional 2014-2020, Axa prioritară 9, Obiectiv specific: Prioritatea de investiții 9.1 Apelul de proiecte POR/2019/9/9.1/1/7**

Prin apelul de proiecte lansat de Ministerul Investițiilor și Proiectelor Europene - POR Axa Prioritară 9 – Sprijinirea regenerării economice și sociale a comunităților defavorizate din mediul urban -Investiţii în infrastructura de sănătate, educație şi servicii sociale, sunt finanțate lucrări pentru dezvoltarea infrastructurii de baza din zonele urbane marginalizate ale municipiului Târgu Mureș.

 Programul se adresează Unităților administrativ‐teritoriale (APL), Furnizorilor de servicii sociale de drept public sau privat, acreditați conform legii și ONG‐urilor. În cadrul sesiunii de finanțare activitățile ce pot fi finanțate sunt:

Acțiuni integrate prin:

* Construirea/reabilitare/modernizare locuințelor sociale
* Investiţii în infrastructura de sănătate, educație şi servicii sociale
* Stimularea ocupării – activități de economie socială
* Activități de dezvoltare comunitară integrată – activități de informare, consiliere

 Municipiul Târgu Mureș, fiind eligibil conform Ghidului solicitantului, a elaborat o cerere de finanțare cu titlul**„Modernizare strada Prutului”.** Strada Prutului face legătura între strada Dezrobirii şi Serele de flori a Municipiului Târgu Mureș. Implementarea proiectului va genera următoarele beneficii:

- Dezvoltarea infrastructurii de bază din zonele urbane marginalizate ale municipiului Târgu Mureș prin modernizarea/ reabilitarea infrastructurii rutiere a str. Prutului

- Amenajarea de zone pietonale

 - Realizarea de piste de bicicliști

 - Sistem iluminat public

- Asigurarea confortului și siguranței circulației

 Rezolvarea problemei circulației auto, pietonale şi a traficului de cicliști – acești indicatori se pot realiza prin modernizarea drumurilor, străzilor şi a lucrărilor anexe precum colectarea şi evacuarea apelor pluviale, realizarea acceselor la proprietățile aflate pe traseul străzii, etc. Obiectivul principal este de a ridica potențialul de utilizare a zonei.

 Municipiul Târgu Mureș a depus spre finanțare proiectul **„ Modernizare strada Prutului ", cod SMIS 152389,** care în urma verificării conformității administrative și eligibilității și a verificării tehnice și financiare a cererii de finanțare pentru, a fost **admisă** în următoarea etapă a procesului de evaluare, selecție și contractare, respectiv etapa precontractuală.

 Având în vedere cerințele specifice din Ghidul de finanțare, propunem aprobarea proiectului și a cheltuielilor aferente proiectului așa cum a rezultat acesta în urma etapei de verificare.

Valoarea totală a obiectivului de investiții, este de 2.848.001,69 lei cu TVA, din care contribuția totală proprie în proiect este de **1.688.884,19 lei** formată din 1.660.126,69lei cu TVA cheltuieli neeligibile și 28.757,50 lei reprezentând 2% din cheltuielile eligibile.

Menționăm că proiectul se află în faza de precontractare. Pentru a putea fi aprobată spre contractare în Scrisoarea pentru demararea etapei precontractuale nr**.** 12628,primită de la ADR Centru, la pct. 10. se solicită transmiterea Hotărârii de aprobare a proiectului şi a cheltuielilor aferente, în conformitate cu ultima formă a bugetului rezultat în urma etapei de verificare, în conformitate cu declarația de angajament, precum și cu bugetul proiectului. Materialul nu a putut fi finalizat înainte de data de 21.04.2022 din cauză că solicitările de modificare ale finanțatorului privind documentația tehnică, a necesitat un timp mai lung din partea proiectantului, aceste modificări fiind finalizate abia în data de 26.04.2022.

Potrivit prevederilor ghidului solicitantului, termenul limită pentru transmiterea tuturor documentelor este data de 06.05.2022. Având în vedere acest lucru propunem aprobarea în regim de urgență a materialului prezentat.

Față de cele arătate mai sus, în conformitate cu prevederile ***Codului administrativ*** propunem inițierea în regim de urgență a unui proiect de hotărâre *privind* aprobarea proiectului şi a cheltuielilor aferente proiectului „Modernizare strada Prutului”

 **Direcția Tehnică DPFIRURPL SPFI**

 **Director executiv adj. Director Șef Serviciu**

 **Dorin Popistan Costașuc Irma Ijac Dana**

**AVIZAT favorabil:**

**Direcția economică Direcția juridică, Contencios Administrativ**

 **și Administrație Publică Locală**

**Director executiv Director executiv**

**ec. Crăciun Ioan-Florin Buculei Dianora-Monica**

Întocmit/scris:Sztancs Erzsebet

 consilier sup.

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

 **(nu produce efecte juridice)\***

 **Proiect**

**R O M Â N I A**

**JUDEŢUL MUREŞ Iniţiator**

**CONSILIUL LOCAL AL MUNICIPIULUI TÂRGU MUREŞ PRIMAR**

 **SOÓS ZOLTÁN**

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_2022**

**privind aprobarea proiectului şi a cheltuielilor aferente proiectului „Modernizare strada Prutului” în vederea finanțării acestuia în cadrul Programului Operațional Regional 2014-2020, Axa prioritară 9, Obiectiv specific: Prioritatea de investiții 9.1 Apelul de proiecte POR/2019/9/9.1/1/7**

 ***Consiliul local al municipiului Târgu Mureş, întrunit în şedinţă ordinară de lucru,***

 Văzând Referatul de aprobare nr.31.206 din data de 26.04.2022 inițiat de Primar prin Direcția D.P.F.I.R.U.R.P.L, Serviciul S.P.F.I., privind aprobarea proiectului şi a cheltuielilor aferente proiectului ”Modernizare strada Prutului”

 Luând în considerare avizele favorabile ale Direcției Proiecte cu Finanțare Internațională, Resurse Umane, Relații cu Publicul și Logistică și a Direcției Economice, Direcției juridice, Contencios Administrativ și Administrație Publică Locală

 **Având în vedere:**

Raportul Comisiilor de specialitate din cadrul Consiliului local municipal Târgu Mureș

 **În conformitate cu prevederile :**

* + - * OUG 40/2015 privind gestiunea financiară a fondurilor europene cu modificările și completările ulterioare
* art. 71 alin (1), (2) și art. 66 pct. 1 din Ordonanța de urgență a Guvernului nr. 114/2018 privind instituirea unor măsuri în domeniul investițiilor publice și a unor măsuri fiscal bugetare
* art. 2 lit. b, art. 5 alin.(1), lit. a, art. 7 alin (2) din HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
* Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
* Art. 1 alin. (2) din Legea nr. 500/2002 privind finanțele publice locale, u modificările și completările ulterioare
* Art. 44, alin. (1) al Legii nr. 273/2006 privind finanțele publice locale, cu modificările și completările ulterioare;
* Art.129 alin. (1), alin. (2) lit. „b”, alin. (4) lit. „d”, , art. 139 alin. (1), art. 196 alin. (1) lit. a) și art. 197 din OUG nr. 57/05.07.2019 privind Codul administrativ, cu modificările și completările ulterioare

 **H o t ă r â ş t e :**

**ART 1**. Se aprobă **proiectul şi cheltuielile aferente** proiectului ”**Modernizare strada Prutului”** în vederea finanțării acestuia în cadrul Programului Operațional Regional 2014-2020, Axa prioritară 9, Obiectiv specific: Prioritatea de investiții 9.1 Apelul de proiecte POR/2019/9/9.1/1/7REGIUNI

**ART 2.** Se aprobă valoarea totală a proiectului **Modernizare strada Prutului”** în cuantum de **2.848.001,69 lei** (inclusiv TVA).

**ART 3.** Se aprobă contribuția proprie în proiect a ***1.660.126,69* lei** reprezentând achitarea tuturor cheltuielilor neeligibile ale proiectului, cât și contribuția de 2% din valoarea eligibilă a proiectului, în cuantum de ***28.757,50 lei*** reprezentând cofinanțarea proiectului **Modernizare strada Prutului”**

**ART 4.** Sumele reprezentând cheltuieli conexe ce pot apărea pe durata implementării proiectului **Modernizare strada Prutului”,** pentru implementarea proiectului în condiții optime, se vor asigura din bugetul local al Municipiului Târgu Mureș

**ART 5**. Se vor asigura toate resursele financiare necesare implementării proiectului în condițiile rambursării/ decontării ulterioare a cheltuielilor din instrumente structurale.

**ART.6.** Se împuternicește domnul SOÓS ZOLTÁN, primarul Municipiului Târgu Mureș în calitate de reprezentant legal al Municipiului Târgu Mureș să semneze toate actele necesare şi contractul de finanţare în numele Municipiului Târgu Mureș.

**ART. 7.** Cu aducere spre îndeplinire a prezentei hotărâri se încredinţează Executivul Municipiului Târgu Mureş, prin Direcţia Economică, Direcţia Proiecte cu Finanţare Internaţională, Resurse Umane, Relaţii cu Publicul şi Logistică, Direcția Tehnică.

 **ART. 8.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **ART.9**. Prezenta hotărâre se comunică la Direcția Proiecte cu Finanțare Internațională, Resurse Umane, Relatii cu Publicul și Logistică, Direcția Economică și Direcția Tehnică

**Viză de legalitate,**

 **Secretarul general al Municipiului Târgu Mureș**

 **Bâta Anca**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**